VENDIM
Nr. 769, datë 26.12.2023

PËR NJË SHTESË FONDI NGA FONDI REZERVË NË BUXHETIN E VITIT 2023, MIRATUAR PËR AGJENCINË PËR DIALOG DHE BASHKËQEVERISJE

Në mbështetje të nenit 100 të Kushtetutës dhe të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, me propozimin e ministrit të Financave dhe Ekonomisë, Këshilli i Ministrave 

VENDOSI:

1. Agjencisë për Dialog dhe Bashkëqeverisje, në buxhetin e miratuar për vitin 2023, në llogarinë ekonomike 604 “Transferta korente të brendshme”, i shtohet fondi prej 43 500 000 (dyzet e tre milionë e pesëqind mijë) lekësh për financimin e programit të “Këshillimit Kombëtar”, në përputhje me legjislacionin dhe kuadrin rregullator në fuqi.
2. Agjencia për Dialog dhe Bashkëqeverisje është institucioni përgjegjës për zhvillimin dhe monitorimin e programit, në bashkëpunim me çdo institucion publik tjetër të nevojshëm, sipas marrëveshjes së bashkëpunimit ndërinstitucional që lidhet midis tyre për kryerjen e fazave specifike të procesit.
3. Efekti financiar sipas pikës 1 përballohet nga fondi rezervë i buxhetit të shtetit, i miratuar për vitin 2023.
4. Ngarkohen Ministria e Financave dhe Ekonomisë dhe Agjencia për Dialog dhe Bashkëqeverisje për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR

